google/wiki40b huggingface dataset:
Νικόλαος Κονομής

Γέννηση / Σπουδές

Γεννήθηκε το 1922 στην Μόρφου της Κύπρου. Τέλειωσε το γυμνάσιο στην Κύπρο, στο Παγκύπριο Γυμνάσιο και στη συνέχεια σπούδασε στην Φιλολογία στην Αθήνα, στο Πανεπιστήμιο Αθηνών από το 1946 έως το 1950. Συνέχισε τις σπουδές του στη φιλολογία με υποτροφία του ΙΚΥ το 1953 στο πανεπιστήμιο της Οξφόρδης και στη συνέχεια στο πανεπιστήμιο του Καίμπριτζ την περίοδο 1956-1957. Έλαβε το διδακτορικό του από το Πανεπιστήμιο Αθηνών το 1958.

Καριέρα

Αρχικά έγινε καθηγητής στο Παγκύπριο Γυμνάσιο, στο Ελληνικό Γυμνάσιο Αμμοχώστου. Στη συνέχεια, στην ακαδημαϊκή του καριέρα, έγινε υφηγητής του πανεπιστημίου του Κέϊπ Τάουν της Ν. Αφρικής από το 1958 έως το 1965. Ερχόμενος στην Ελλάδα, το 1965 πήρε τη θέση του καθηγητή στο νεοσυσταθέν του Πανεπιστημίου Ιωαννίνων, όπου έμεινε μέχρι το 1969, τα δυο τελευταία χρόνια στη θέση του προέδρου του Πανεπιστημίου. Στη συνέχεια, το 1969 ανέλαβε καθηγητής στο ΑΠΘ, όπου έγινε πρόεδρος και κοσμήτορας στη Φιλοσοφική Σχολή και την περίοδο 1978-1979 υπηρέτησε ως πρύτανης. Στο ΑΠΘ έμεινε μέχρι το 1989, οπότε αποχώρησε από την ενεργή υπηρεσία.
Υπηρέτησε ως πρόεδρος του Κρατικού Θεάτρου Βορείου Ελλάδας, ενώ την περίοδο 10.9.1980 – 13.4.1982 ανέλαβε υπουργός Παιδείας της Κύπρου. Εκλέχθηκε στην Ακαδημία Αθηνών το 1990 και το 2001 έγινε πρόεδρός της. Υπηρέτησε επίσης πρόεδρος της Εταιρίας Ελληνο-Αραβικών Σπουδών, διευθυντής του περιοδικού «Ελληνικά» και σε άλλες θέσεις στην Ελλάδα και την Κύπρο.
Μπομπ Όρτον

Εταιρείες

Ο Μπομπ Όρτον, ξεκίνησε την καριέρα του το 1972, σε μικρές ανεξάρτητες εταιρείες στην Τζόρτζια και την Φλόριντα. Στα μέσα της δεκαετίας του 1980, έγινε γνωστός με τις εμφανίσεις του στην μεγάλη εταιρεία National Wrestling Alliance. Στις αρχές της ίδιας δεκαετίας ξεκίνησε εμφανίσεις και στο WWE, τότε WWF, ενώ υπέγραψε συμβόλαιο μαζί του το 1984. Το 1988, έφυγε για να συνεχίσει στο American Wrestling Association (AWA), που έμεινε μέχρι το 1999, όταν σταμάτησε να ασχολείται με το άθλημα σε υψηλό επίπεδο και από τότε εμφανίζεται σε ανεξάρτητα σόου και σε προγράμματα του WWE.

Διακρίσεις

Στην καριέρα του, ο Όρτον δημιούργησε σπουδαίες κόντρες και αντιμετώπισε μερικούς από τους καλύτερους παλαιστές της εποχής. Μερικά παραδείγματα ήταν ο Ρικ Φλερ, ο Μπομπ Μπάκλουντ και ο Τζίμι Σνούκα. Συνολικά κατέκτησε 26 ατομικούς και ομαδικούς τίτλους. Το 2005 τιμήθηκε για την προσφορά του στον χώρο, με την εισαγωγή του στο WWE Hall of Fame. Είναι ο πατέρας του παλαιστή Ράντυ Όρτον, ο οποίος και τον εισήγαγέ στον παραπάνω θεσμό.
Μονάδες Ειδικών Αποστολών

Οι Μονάδες Ειδικών Αποστολών (ΜΕΑ) ήταν ένα ειδικό επίλεκτο σώμα της Αστυνομίας Πόλεων και, μετά την συγχώνευση Χωροφυλακής και Αστυνομίας Πόλεων, της νέας ενοποιημένης Ελληνικής Αστυνομίας. Δημιουργήθηκαν το 1978 και καταργήθηκαν το 1991. Οι άνδρες τους ήταν γνωστοί ως 'ΜΕΑτζήδες και αρκετές φορές εμφανίζονταν με πολιτική περιβολή ή με μαύρες κουκούλες.

Ιστορικό

Δημιουργήθηκαν το 1978, αρχικά ως μικρή Διμοιρία Ειδικών Αποστολών της Αστυνομίας Πόλεων, με διοικητή τον τότε αστυνόμο Α΄ Μιχάλη Γεωργακάκη (δημοκρατικός αξιωματικός διωγμένος από την χούντα). Μετά την άνοδο του ΠΑΣΟΚ στην εξουσία το 1981, οργανώθηκαν οι Μονάδες Ειδικών Αποστολών (ΜΕΑ), πάλι με διοικητή τον Γεωργακάκη.
Η κυβέρνηση του Ανδρέα Παπανδρέου στελέχωσε τα ΜΕΑ με έμπιστους αστυνομικούς, οι οποίοι εκπαιδεύονταν στρατιωτικά στο Κέντρο Εκπαίδευσης Ειδικών Δυνάμεων στο Μεγάλο Πεύκο, και χρησιμοποίησε τις μονάδες αυτές ως πολιτικά αξιόπιστη «πραιτωριανή φρουρά» και δύναμη άμεσης επέμβασης, αλλά και «ως αιχμή του δόρατος της πολιτικής καταστολής. Ντυμένοι με πολιτικά, οι άνδρες τους μπορούσαν να διαλύουν στα μουλωχτά ανεπιθύμητες συγκεντρώσεις (όπως του κινήματος για το στρατό), χωρίς να εκτίθεται δημόσια η πολιτική ηγεσία της "Αλλαγής"».
Τον Απρίλιο του 1983 οι άνδρες των ΜΕΑ αντιμετώπισαν με επιτυχία αεροπειρατεία στο αεροδρόμιο του Ελληνικού. Τον Δεκέμβριο του 1984 τα ΜΕΑ κατέλαβαν τα Εξάρχεια σε επεισόδια με αναρχικούς, οι οποίοι διαμαρτύρονταν για την επίσκεψη στην Αθήνα του ακροδεξιού Γάλλου πολιτικού Ζαν-Μαρί Λε Πεν, ενώ τον Δεκέμβριο του 1987, κουκουλοφόροι άνδρες των ΜΕΑ ηγήθηκαν της επιχείρησης για την κατεδάφιση του παράνομου αντικυβερνητικού ραδιοφωνικού σταθμού FM 100 στην Θεσσαλονίκη και ξυλοκόπησαν τον τότε δήμαρχο Θεσσαλονίκης Σωτήρη Κούβελα.
Τα ΜΕΑ καταργήθηκαν επί κυβέρνησης Μητσοτάκη.
Αθλητική Ένωση Μόρφου

Ίδρυση και πρώτα χρόνια

Το 1944 ιδρύεται στη Μόρφου ο αθλητικός, μουσικοφιλολογικός και εκπαιδευτικός σύλλογος Νέος Αστέρας Μόρφου. Ο σύλλογος είχε αθλητική και κοινωνικοπολιτιστική δράση στην περιοχή της Μόρφου. Η ποδοσφαιρική του ομάδα εντάχθηκε το 1948 στην ΚΕΠΟ. Μετά τη διάλυση της ΚΕΠΟ εντάχθηκε στην ΠΟΕΛ. Παράλληλα, ο σύλλογος διεξήγαγε θεατρικές παραστάσεις και καλλιτεχνικές και μουσικοχορευτικές εκδηλώσεις.
Το 1958 μερικά μέλη του Νέου Αστέρα αποχώρησαν δημιουργώντας ένα νέο σωματείο, τον Απόλλωνα Μόρφου, του οποίου η ποδοσφαιρική ομάδα εντάχθηκε στην ΠΟΕΛ, στην οποία υπήρξε και ιδρυτικό μέλος. 
Το 1960 τα δύο Σωματεία επανενώθηκαν με τη νέα ονομασία Αθλητική Ένωση Μόρφου (Α.Ε.Μ.). Χρώματα της ομάδας ήταν το κόκκινο και το άσπρο. Η ΑΕΜ διατήρησε τα σύμβολα των δύο αρχικών ομάδων, έχοντας ως έμβλημα της ένα αστέρι μέσα στο οποίο βρίσκεται ο θεό Απόλλωνας ο οποίος κρατά τη λύρα του.
Μέχρι το 1967 η ομάδα συμμετείχε στα αγροτικά πρωταθλήματα και συγκεκριμένα στις διοργανώσεις της ΠΟΕΛ. Το 1968 εντάχθηκε στη δύναμη της Κυπριακής Ομοσπονδίας Ποδοσφαίρου (ΚΟΠ) ως ομάδα Β΄ κατηγορίας.
Μια πόλη δίπλα στη θάλασσα

Βραβεία/Διακρίσεις

Στα 89α βραβεία Όσκαρ κέρδισε σε δύο κατηγορίες: Α' Ανδρικού ρόλου (Κέισι Άφλεκ) και πρωτότυπου σεναρίου, ενώ έλαβε υποψηφιότητα σε  άλλες τέσσερις: καλύτερης ταινίας, καλύτερου σκηνοθέτη, Β' Ανδρικού ρόλου (Λούκας Χέτζις), Β' Γυναικείου ρόλου (Μισέλ Ουίλιαμς).
Στις Χρυσές Σφαίρες του 2017 κέρδισε το βραβείο Α' Ανδρικού ρόλου σε δραματική ταινία (Κέισι Άφλεκ). Επίσης, έλαβε υποψηφιότητα και σε άλλες τέσσερις κατηγορίες: καλύτερης δραματικής ταινίας, σκηνοθέτη, Β' Γυναικείου ρόλου (Μισέλ Ουίλιαμς) και πρωτότυπου σεναρίου.
Στα BAFTA του 2017 έλαβε έξι υποψηφιότητες: καλύτερης ταινίας, σκηνοθέτη, Α' Ανδρικού ρόλου (Κέισι Άφλεκ), Β' Γυναικείου ρόλου (Μισέλ Ουίλιαμς), πρωτότυπου σεναρίου και μοντάζ. Κέρδισε στις κατηγορίες Α' Ανδρικού ρόλου και πρωτότυπου σεναρίου.
Γιώργος Κούδας

Σε συλλογικό επίπεδο

Ήταν άριστος τεχνίτης της μπάλας, πολύ καλός οργανωτής και εξίσου καλός σκόρερ. Οι περίτεχνες ενέργειές του τον έκαναν εξαιρετικά αγαπητό στους φιλάθλους του ΠΑΟΚ όπου αγωνίστηκε από το 1963 έως το 1984. Ήταν όμως ποδοσφαιριστής του "Δικεφάλου" και στα εφηβικά τμήματα του συλλόγου, ήδη από το 1958. Οι φίλοι του ΠΑΟΚ τον αποκαλούσαν "Μεγαλέξανδρο".
Το καλοκαίρι του 1966 αποκτήθηκε από την ομάδα του Ολυμπιακού, στην οποία όμως ουδέποτε συμμετείχε σε επίσημο αγώνα, γιατί δεν δόθηκε συγκατάθεση από τη διοίκηση του ΠΑΟΚ (δεν υπήρχαν ακόμη τα επαγγελματικά συμβόλαια) κι αυτό ως αποτέλεσμα είχε να μείνει για περίπου 2 χρόνια εκτός αγωνιστικής δράσης. Η ιστορία εκείνη προκάλεσε και βεντέτα μεταξύ των οπαδών των δύο ομάδων, που κράτησε πολλά χρόνια.
Αγωνίστηκε σε 504 αγώνες πρωταθλήματος και σημείωσε 133 γκολ, ενώ στο κύπελλο σε 70 συμμετοχές σκόραρε 27 γκολ. Συνολικά μαζί με τους ευρωπαϊκούς αγώνες και τους φιλικούς έχει αγωνιστεί 780 φορές με τη φανέλα του ΠΑΟΚ, σκοράροντας 220 τέρματα. Κατέκτησε το πρωτάθλημα Ελλάδας την περίοδο 1975-76 και 2 κύπελλα Ελλάδας, το 1972 και 1974. Ως αρχηγός της ομάδας, ευτύχησε ο ίδιος να σηκώσει πρώτος αυτά τα τρόπαια.

Στις εθνικές ομάδες

Στο διάστημα 1967-1982 ο Γιώργος Κούδας υπήρξε διεθνής 43 φορές με την εθνική Ελλάδας, ενώ υπήρξε μέλος της στην τελική φάση του ευρωπαϊκού πρωταθλήματος του 1980 στην Ιταλία.
Τον Σεπτέμβριο του 1995 δόθηκε προς τιμήν του φιλικός αγώνας στο γήπεδο της Τούμπας ανάμεσα στην Ελλάδα και τη Γιουγκοσλαβία, στον οποίο αγωνιζόμενος στα πρώτα λεπτά του αγώνα έγινε ο μεγαλύτερος σε ηλικία ποδοσφαιριστής που αγωνίστηκε στην εθνική ομάδα, σε ηλικία 49 ετών.
Κατέκτησε το Παγκόσμιο Κύπελλο Ποδοσφαίρου Ενόπλων 1968 με την εθνική Ενόπλων. Επίσης αγωνίστηκε με την εθνική Νέων στο ευρωπαϊκό πρωτάθλημα το 1965 σε δύο αγώνες πετυχαίνοντας ισάριθμα τέρματα, καθώς και στην εθνική Ελπίδων, με την οποία το 1969 κατέκτησε το Βαλκανικό Κύπελλο.
Δήμαρχος

Ελλάδα

Στην Ελλάδα ο δήμαρχος είναι αιρετός και εκλέγεται κάθε τέσσερα ή και πέντε χρόνια, στις δημοτικές εκλογές. Ο δήμαρχος είναι επικεφαλής των πρωτοβάθμιων Οργανισμών Τοπικής Αυτοδιοίκησης. Οι ελληνικοί δήμοι συμμετέχουν στην Κεντρική Ένωση Δήμων Ελλάδας (ΚΕΔΕ), όπου οι δήμαρχοι συζητούν προβλήματα. Μετά τις διοικητικές μεταρρυθμίσεις "Καποδίστριας", "Καλλικράτης" και "Κλεισθένης", οι ελληνικοί δήμοι μειώθηκαν σε αριθμό στο πλαίσιο προσπάθειας μείωσης εξόδων και αύξησης της διοικητικής αποτελεσματικότητας με συνένωση μικρότερων δήμων και κοινοτήτων. Συνήθως ασκούν τη δημοτική εξουσία παράλληλα με ένα δημοτικό συμβούλιο. Σε ομοσπονδιακές χώρες οι δήμαρχοι έχουν ευρύτερες εξουσίες, ενώ σε ενιαία κράτη, όπως η Ελλάδα, ασκούν κατά βάση διαχειριστικές αρμοδιότητες. Ένα σημαντικό ζήτημα αφορά το εάν ο δήμαρχος διαχειρίζεται ίδιους πόρους (κυρίως από φορολογία και δημοτικές επιχειρήσεις) ή εξαρτάται από χρηματοδότηση της Κυβέρνησης.
Ετάνα, ο πρώτος αστροναύτης

Ο Ετάνα, ο πρώτος αστροναύτης είναι ντοκιμαντέρ του Γεώργιου Μπελεσιώτη. Το ντοκιμαντέρ πήρε το πρώτο βραβείο ταινίας μικρού μήκους, στο 18ο κινηματογραφικό φεστιβάλ Θεσσαλονίκης, το 1977.
Ράντου Τσέπες

Βιογραφία

Γεννήθηκε στο Ιάσιο το 1435. Από μικρός στάλθηκε μαζί με τον αδελφό του στην Αδριανούπολη στην αυλή του Οθωμανού Σουλτάνου. Επέστρεψε στην πατρίδα του το 1450 και οι Οθωμανοί τον διόρισαν κυβερνήτη της χώρας υπό την επικυριαρχία τους. Ο Ράντου πέθανε το 1477.
Τζέικ Κοέν

Καριέρα

Ο Κοέν φοίτησε στο λύκειο Κονεστόγκα και αναδείχθηκε MVP της Central League, πριν εισαχθεί στο πανεπιστήμιο του Ντέιβιντσον, όπου αγωνίστηκε στους Γουάιλντκατς από το 2009 ως το 2013. Εκεί, αναδείχθηκε δύο φορές καλύτερος παίκτης της νότιας περιφέρειας, ενώ ήταν στην πρώτη δεκάδα στα ριμπάουντ, τις βολές και τα κοψίματα. Οι μέσοι όροι του ήταν 13,2 πόντοι, 5,5 ριμπάουντ και 1,5 κοψίματα σε 136 αγώνες.
Ο Κοέν υπέγραψε τετραετές συμβόλαιο με την Μακάμπι Τελ Αβίβ, με την οποία αγωνίστηκε σε δέκα αγώνες πριν παραχωρηθεί δανεικός στην Μακάμπι Ρισόν για άλλους δεκατέσσερις αγώνες.
Το 2014-15, αγωνίστηκε σε 57 αγώνες με την ομάδα της Μακάμπι Τελ Αβίβ σε όλες τις διοργανώσεις, έχοντας 5,9 πόντους και 3,3 ριμπάουντ μέσο όρο.
Στις 18 Αυγούστου 2015, ανακοινώθηκε επίσημα η συνεργασία του αθλητή με τον Άρη για την σεζόν 2015-16. Ένα χρόνο αργότερα, επέστρεψε στην πατρίδα του, φορώντας την φανέλα της Μακάμπι Ασντόντ.
1996 MTV Europe Music Awards

Υποψηφιότητες

Οι νικητές είναι σε έντονο κείμενο.
Η Πριγκίπισσα της Σαμπάνιας

Περίληψη

Πρόκειται για την ιστορία της κόρης ενός πλούσιου, η οποία, λόγω μίας ερωτικής της ιστορίας,  τσακώνεται με τον πατέρα της. Έτσι αυτός τη σπρώχνει ουσιαστικά να σταθεί μόνη της στα πόδια της: εκείνη ταξιδεύει στη Γαλλία και αφού αναζητεί εργασία, βρίσκει σε ένα καμπαρέ. Εκεί παρακινεί τους πελάτες να καταναλώνουν την σαμπάνια, που εμπορεύεται ο πατέρας της. Εκείνος, που την παρακολουθεί μέσω ενός ντετέκτιβ, την καλεί πάλι πίσω και δίνει τελικά τη συγκατάθεσή του στον γάμο της.

Παρατηρήσεις

Πρόκειται για μια κοσμοπολίτικη κωμωδία πάνω στο μοτίβο της παραστρατημένης κόρης
Λήσσα

Η Λήσσα (Λῆσσα) ήταν κώμη της αρχαίας Αργολίδας.
Βρισκόταν στους πρόποδες του Αραχναίου και από εκεί περνούσε ο δρόμος που ένωνε το Άργος με την Επίδαυρο. Κατά τον Παυσανία που επισκέφτηκε την κώμη και την αναφέρει και με το όνομα Λήσση , στην ακρόπολη υπήρχε ναός της Αθηνάς με ξόανο της θεάς. Κοντά στη Λήσσα στο Αραχναίο υπήρχαν βωμοί του Δία και της Ήρας αφού το όρος σχετίζεται με τον μύθο του κατακλυσμού του Δευκαλίωνα όπου κατέφυγε εκεί μαζί με τον λαό του ο Ίναχος σώζοντας τον από τον κατακλυσμό. 
Ερείπια της αρχαίας κώμης έχουν βρεθεί κοντά στο Λυγουριό. Σύμφωνα με τα ανασκαφικά ευρήματα η περιοχή κατοικούνταν από την προϊστορική εποχή , διασώζονται λείψανα των οχυρώσεων αρχαϊκής και κλασικής εποχής.
Δυναστεία των Πτολεμαίων

Ίδρυση της δυναστείας

Μέρος των κατακτήσεων του Μεγάλου Αλεξάνδρου, ήταν και η χώρα της Αιγύπτου. Όταν εισήλθε στη χώρα το 332 π.Χ., ο λαός της τον υποδέχτηκε ως απελευθερωτή, αναγνωρίζοντάς τον μάλιστα ως συνεχιστή των Φαραώ. Προορισμοί του ήταν αρχικά η Μέμφιδα και κατόπιν το περίφημο μαντείο του Άμωνα στην όαση Σίβα. Πριν αναχωρήσει για τη συνέχιση της εκστρατείας του στα βάθη της Ανατολής, ίδρυσε μια πόλη στα παράλια της Μεσογείου, χαρίζοντάς της το όνομά του, την ονόμασε Αλεξάνδρεια. 

Ο Πτολεμαίος, στρατηγός του Μεγάλου Αλεξάνδρου, διορίστηκε ανώτατος κυβερνήτης της Αιγύπτου μετά το θάνατο του Αλεξάνδρου το 323 π.Χ. στη Βαβυλώνα και το διαμελισμό του απέραντου κράτους του. Στα 305 π.Χ., ανακήρυξε τον εαυτό του Βασιλιά Πτολεμαίο Α΄ και αργότερα έμεινε γνωστός ως «Σωτήρας». Οι Αιγύπτιοι σύντομα αναγνώρισαν τους Πτολεμαίους ως διαδόχους των φαραώ της ανεξάρτητης Αιγύπτου. Οι απόγονοι του Πτολεμαίου κυβέρνησαν την Αρχαία Αίγυπτο μέχρι τη ρωμαϊκή κατάκτηση το 30 π.Χ. 

Πρωτεύουσα του κράτους τους ήταν πλέον η Αλεξάνδρεια, που αντικατέστησε τη Μέμφιδα και τις Θήβες σε εθνική σπουδαιότητα. Το ίδιο το κράτος προσανατολίστηκε στην εξωτερική πολιτική, αποτελώντας πλέον αναπόσπαστο κομμάτι του μεσογειακού κόσμου. Ιδιαίτερης σημασίας ήταν οι διπλωματικές τους σχέσεις με τις γειτονικές χώρες της Ανατολής, αλλά και με τη νέα ανερχόμενη δύναμη, τη Ρώμη, η οποία διάνυε τότε τη Δημοκρατική της περίοδο.

Πολιτική αστάθεια

Αν και η Αίγυπτος στα χρόνια των Πτολεμαίων γνώρισε μέρες ισχύος και πλούτου, τα μέλη της Δυναστείας είχαν φοβερές διαμάχες μεταξύ τους, στοιχίζοντας στην Αίγυπτο την εσωτερική σταθερότητα. Εμφύλιες συμπλοκές, ανεβοκατεβάσματα στο θρόνο, εξορίες και πολιτικές δολοφονίες, όλα οδήγησαν τη χώρα προς τον θλιβερό δρόμο της διαφθοράς και της αποδυνάμωσης. Προς το τέλος, οι Ρωμαίοι άρχισαν να εμπλέκονται όλο και πιο ενεργά στις υποθέσεις του κράτους, λαμβάνοντας ρόλο διαιτητή μέχρι να αποφασίσουν πραγματικά να προσαρτήσουν τη χώρα. Η Αίγυπτος είχε μεγάλη σημασία γι’ αυτούς ως πηγή πλούτου και τροφίμων. Από την πλευρά τους οι Αιγύπτιοι τους χρησιμοποιούσαν για προσωπικές πολιτικές επιδιώξεις και για λόγους διπλωματίας μιας και η εξάπλωση της κυριαρχίας της Ρώμης στα πέρατα του τότε γνωστού κόσμου ήταν γεγονός.
Πάμελα Λύντον Τράβερς

Μαίρη Πόππινς και άλλα έργα

Γεννήθηκε το 1899 και πέθανε το 1996. Η Τράβερς δημοσίευσε τα ποιήματά της στην εφηβική της ηλικία, ενώ παράλληλα εργαζόταν ως ηθοποιός. Περιόδευσε στην Αυστραλία και τη Νέα Ζηλανδία με έναν σαιξπηρικό θίασο, μέχρι που εγκαταστάθηκε το 1924 στην Αγγλία, όπου άρχισε να γράφει μυθιστορήματα ως P. L. Travers.
Η πρώτη συγγραφική της επιτυχία ήταν η σειρά της με ηρωίδα τη Μαίρη Πόππινς (έξι βιβλία συνολικά, από το 1934 έως 1988). Έγραψε μυθιστορήματα και ποιητικές συλλογές.

Θάνατος

Πέθανε σε ηλικία 97 ετών στο Λονδίνο.
Πουέρτο Πλάτα

Γεωγραφία

Το Πουέρτο Πλάτα βρίσκεται βόρεια της Δομινικανής Δημοκρατίας. Συνορεύει στα νοτιοδυτικά με την επαρχία Μόντε Κρίστι, στα νότια-κεντρικά με την Βαλβέρδε, στα νοτιοανατολικά με το Σαντιάγο και στα ανατολικά με το Εσπαϊγιάτ. Είναι η βορειότερη επαρχία της Δομινικανής Δημοκρατίας και έχει έκταση 1,852.90 χιλιόμετρα (715 τ.μ.) (3.8% της συνολικής έκτασης της Δομινικανής Δημοκρατίας). Ένα μέρος του βρίσκεται στους πρόποδες της Βόρειας οροσειράς.

Έκταση

Το Πουέρτο Πλάτα έχει έκταση 1,852.90 χιλιόμετρα (715 τ.μ.) (3.8% της συνολικής έκτασης της Δομινικανής Δημοκρατίας).

Δημογραφία

Το Πουέρτο Πλάτα το 2002, την τελευταία απογραφή μετά την απογραφή του 2012, είχε 469,988 κατοίκους, από τους οποίους οι 312.706 ήταν αστικός πληθυσμός (οι κάτοικοι που ζουν στις πόλεις) και 157.282 αγροτικός πληθυσμός (οι κάτοικοι που ζουν στις συνοικίες). Σήμερα (απογραφή 2012) έχει πληθυσμό 490.733 κατοίκων, από τους οποίους 310.488 είναι αστικός πληθυσμός και 180.245 αγροτικός πληθυσμός.

Τουρισμός

Το Πουέρτο Πλάτα είναι ένας τόπος με αυξανόμενο αριθμό τουριστών από το 1990, κυρίως χάρη στις καλές του παραλίες.

Ιστορία

Το Πουέρτο Πλάτα δημιουργήθηκε το 1865. Ήταν δήμος του Σαντιάγο πριν γίνει επαρχία.

Προέλευση του ονόματος

Το Πουέρτο Πλάτα πήρε το όνομά του από την πρωτεύουσά του, Πουέρτο Πλάτα (ή Σαν Φελίπε ντε Πουέρτο Πλάτα). Πουέρτο πλάτα σημαίνει ασημένιο λιμάνι. Όταν ο Χριστόφορος Κολόμβος επισκέφτηκε το βόρειο τμήμα της Ισπανιόλα για πρώτη φορά στις 11 Ιανουαρίου 1493, είδε ένα όρος με σύννεφα στην κορυφή του και το ονόμασε Monte de Plata (Ελληνικά: Όρος του Ασημιού]])]]). Η πόλη που βρισκόταν στους πρόποδες αυτού του όρους ονομάστηκε Puerto de Plata (Ελληνικά: Λιμάνι του Ασημιού), ή απλούστερα Puerto Plata.

Οικονομία

Οι κυριότερες οικονομικές δραστηριότητες στο Πουέρτο Πλάτα είναι ο τουρισμός γύρω από την ακτή, τα αγροτικά και η βιομηχανία (κυρίως παραγωγή φαγητού).
Χάνι αλ Μούλκι

Πρώτα χρόνια

Γεννήθηκε στο Αμμάν το 1951 και έλαβε πτυχίο μπάτσελορ μηχανικών παραγωγής στην Αίγυπτο το 1974. Συνέχισε τις σπουδές του κάνοντας μεταπτυχιακά και διδακτορικά στο Πολυτεχνικό Ινστιτούτο του Ρένσελαερ,.

Διπλωματική σταδιοδρομία

Υπηρέτησε ως πρέσβης της Ιορδανίας στην Αίγυπτο και ως μόνιμος αντιπρόσωπος της Ιορδανίας στον Αραβικό Σύνδεσμο. Κατείχε διάφορες υπουργικές θέσεις, όπως εκείνες του υπουργού Υδάτινων Πόρων, Ενέργειας, Προμηθειών, Βιομηχανίας και Εξωτερικών.
Ο Μούλκι προήδρευσε της επιτροπής διαπραγμάτευσης, που σύναψε τη συνθήκη ειρήνης μεταξύ της Ιορδανίας και του Ισραήλ το 1994. Κατά τη διάρκεια της θητείας του ως υπουργού Εξωτερικών, ανέκυψαν διπλωματικά ζητήματα για την Ιορδανία, τόσο με το Ιράκ όσο και με τη Σαουδική Αραβία. Ο Μούλκι διορίστηκε ως επιστημονικός σύμβουλος του βασιλιά, και, στη συνέχεια, ως μέλος της Γερουσίας.
Στις 9 Φεβρουαρίου 2011 ανανεώθηκε η θητεία του Μούλκι ως υπουργού Εμπορίου και Βιομηχανίας. Στις 9 Νοεμβρίου 2014 διορίστηκε Επικεφαλής Επίτροπος της Αρχής της Ειδικής Οικονομικής Ζώνης της Άκαμπα, αντικαθιστώντας τον Καμέλ Μαχαντίν.

Πρωθυπουργία

Στις 29 Μαΐου 2016 ο Μούλκι διορίστηκε ως πρωθυπουργός της Ιορδανίας, διαδεχόμενος τον Αμπντάλα Ενσούρ. Το υπουργικό του συμβούλιο ορκίστηκε την 1η Ιουνίου. Στον νέο πρωθυπουργό ανατέθηκε η εποπτεία των εκλογών που διεξήχθησαν πριν από το τέλος του έτους.
Μετά τις βουλευτικές εκλογές του 2016 έγινε ανασχηματισμός της κυβέρνησης και συστάθηκαν τρία νέα χαρτοφυλάκια. Στην νέα κυβέρνηση 22 υπουργοί έμειναν ίδιοι και διορίστηκαν επτά νέοι υπουργοί.
Ο πρωθυπουργός παραιτήθηκε στις 4 Ιουνίου 2018 έπειτα από μαζικές διαδηλώσεις κατά των μέτρων λιτότητας που επέβαλε το ΔΝΤ στην κυβέρνηση, προκειμένου να αντιμετωπίσει το πρόβλημα με το δημόσιο χρέος.
Κουρμανγκαζί Σαγκιρμπάγιεφ

Κληρονομιά

Το 1993, η εικόνα του Σαγκιρμπάγιεφ χρησιμοποιήθηκε στο τραπεζογραμμάτιο 5 τένγκε του Καζακστάν, και σε καζακικό γραμματόσημο το 1998.
Το Εθνικό Ωδείο του Καζακστάν έχει ονομαστεί επίσημα προς τιμήν του Σαγκιρμπάγιεφ.
Γκραντ Εστ

Προσωρινή ονομασία

Το προσωρινό όνομα της περιοχής είναι Αλσατία-Καμπανία-Αρδέννες-Λωρραίνη που δημιουργήθηκε από την συνένωση των ονομάτων των τριών σημερινών περιοχών—Αλσατία, Καμπανία-Αρδέννες, και την Λωρραίνη—σε αλφαβητική σειρά με ενωτικά. Η φόρμουλα για το προσωρινό όνομα της περιοχής ιδρύθηκε από τον τοπικό ενωτικό νόμο και συμφωνεί με όλα αλλά ένα από τα προσωρινά ονόματα για τις νέες περιοχές. Το τοπικό κοινοβούλιο της ΑΚΑΛ, που εκλέχθηκε τον Δεκέμβριο του 2015, πρέπει να επιλέξει ένα μόνιμο όνομα για την περιοχή, και να το υποβάλει στο Conseil d'État, την ανώτερη γαλλική αρμοδιότητα για το διοικητικό δίκαιο, όπου θα επιλεχθεί από τις 1 Ιουλίου 2016. Το Conseil d'État, μετά μέχρι τις 1 Οκτωβρίου 2016 θα ψηφίσει τον νόμο σχετικά με τα μόνιμα ονόματα των περιοχών.
Στην Αλσατία και την Λωρραίνη, η νέα περιοχή ονομάζεται ALCA, Αλσατία-Λορραίνη-Καμπανία-Αρδέννες στο Διαδίκτυο.

Μόνιμο όνομα

Σε δημοσκόπηση που διεξήχθη από το κανάλι France 3 στην Καμπανία-Αρδέννες, τα ονόματα Μεγάλη Ανατολή (29,16%) και Αυστρασία (22,65%) ήταν από τα δύο κορυφαία από τα 25 υποψήφια ονόματα και τις 4.701 ψήφους. Το όνομα Grand Est επίσης ήταν το πιο δημοφιλές σε μια δημοσκόπηση του επόμενου μήνα από την L'Est Republicain, παίρνοντας το 42% των 3.324 ψήφων.

Γεωγραφία

Η περιοχή έχει 57,433 τετραγωνικά χιλιόμετρα (22,175 τ. μίλια) sq mi) στεριάς και είναι η 6η μεγαλύτερη γαλλική περιοχή από τις 1 Ιανουαρίου 2016. Η ΑΚΑΛ συνορεύει με 4 χώρες, τοΒέλγιο, Γερμανία, Λουξεμβούργο καιΕλβετία. Είναι η μόνη γαλλική περιοχή που συνορεύει με περισσότερες από 2 χώρες. Δυτικά και νότια, συνορεύει με τις περιοχές Νορ-Πα-ντε-Καλαί-Πικαρδία (προσωρινό όνομα), την Ιλ-ντε-Φρανς, και την Βουργουνδία-Φρανς-Κοντέ (προσωρινό όνομα).

Διαμερίσματα

Η ΑΚΑΛ έχει δέκα διαμερίσματα: Αρδέννες, Ωμπ, Άνω Ρήνος, Μάρν, Άνω Μάρνης, Κάτω Ρήνος, Μερ-και-Μοζέλας, Μοζ, Μοζέλας, Βοζ.

Σχηματισμός

Η ΑΚΑΛ είναι το αποτέλεσμα της νόμου ένωσης των περιοχών της Γαλλίας που περιοχών που πέρασε η Γαλλική Εθνοσυνέλευση το 2014 για την μείωση των περιοχών της μητροπολιτικής Γαλλίας από 22 σε 13. Η ΑΚΑΛ είναι η ένωση τριών περιοχών:Αλσατία, Καμπανία-Αρδέννες και Λωρραίνη.

Αντιδράσεις

Η ένωση έχει προκαλέσει αντιδράσεις στην Αλσατία. Ο νόμος ένωσης των περιοχών επιτρέπει στις νέες περιοχές να επιλέγουν την θέση των τοπικών κοινοβουλίων, αλλά το Στρασβούργο είναι η έδρα του κοινοβούλιου όλης της ΑΚΑΛ, για να ξεθυμώσει τους πολιτικούς της περιοχής.
Αθλητικά γεγονότα του 2008/Μάιος

Παρατίθενται σημαντικά αθλητικά γεγονότα, ελληνικά και διεθνή, συνοδευόμενα από τις πηγές που τα μετέδωσαν.
Χημική εξίσωση

Με τον όρο Χημική εξίσωση αναφέρεται η συμβολική αναπαράσταση μιας χημικής αντίδρασης. Στην εξίσωση αναγράφονται στο αριστερό μέλος τα αντιδρώντα σώματα και στο δεξιό μέλος τα προϊόντα. Η πρώτη συμβολική παράσταση χημικής εξίσωσης υπό μορφή διαγράμματος εμφανίστηκε στην έκδοση του 1615 του συγγράμματος Tyrocinium Chymicum του Ζαν Μπεγκέν (Jean Beguin).
Πριν από κάθε χημικό τύπο εισάγονται αριθμητικοί συντελεστές, καλούμενοι στοιχειομετρικοί συντελεστές, προκειμένου η μάζα των αντιδρώντων σωμάτων να είναι ίση με την μάζα των προϊόντων. Συντελεστές ίσοι με την μονάδα παραλείπονται. Τα σύμβολα που συνδέουν τα δύο μέλη της χημικής εξίσωσης είναι:
= στοιχειομετρική εξίσωση
→ αντίδραση με σαφή φορά από τα αντιδρώντα στα προϊόντα
⇆ αντίδραση η οποία μπορεί να λάβει χώρα και προς τις δύο κατευθύνσεις (αμφίδρομη)
⇋ χημική ισορροπία
Κάθε παράσταση χημικής εξίσωσης οφείλει να είναι ισορροπημένη που σημαίνει ότι και τα δύο μέλη της (αντιδρώντα - προϊόντα) θα πρέπει να απεικονίζουν ίσο αριθμό ατόμων από κάθε χημικό στοιχείο.
Σε πολλές χημικές αντιδράσεις χρησιμοποιείται, επίσης, συμβολισμός για την φυσική κατάσταση αντιδρώντων και προϊόντων, ειδικά αν πρόκειται περί ιοντικών αντιδράσεων. Τα χρησιμοποιούμενα διεθνώς σύμβολα είναι:
(s): Στερεό
(l): Υγρό
(g): Αέριο
(aq): Υδατικό διάλυμα
Αν για την πραγματοποίηση μιας αντίδρασης απαιτείται ενέργεια, αυτό καταδεικνύεται με το σύμβολο (Δ) επάνω από το βέλος της αντίδρασης. Σε περίπτωση που η αντίδραση απαιτεί ενέργεια υπό μορφή φωτός, χρησιμοποιείται ο συμβολισμός hν.
Πολιτισμικό Κέντρο της Σερβίας

Το Πολιτισμικό Κέντρο της Σερβίας είναι πολιτισμικό κέντρο το οποίο προωθεί τον πολιτισμό της Σερβίας στο Παρίσι της Γαλλίας. Ιδρυθέν το 1973, ευρίσκεται επί του αριθμού 123 της Σαιν-Μαρτέν, στο 4ο Δημοτικό Διαμέρισμα Παρισιού. Είναι μέλος του Forum des Instituts Culturels Étrangers à Paris.
1451 Γκράνε

Φυσικά χαρακτηριστικά

Τα φυσικά χαρακτηριστικά του Γκράνε είναι άγνωστα. Ο Γκράνε περιστρέφεται γύρω από τον εαυτό του μία φορά κάθε περίπου 100 ως 175 ώρες, μία εξαιρετικά αργή περιστροφή για αστεροειδή.